automatfôring
Store norske leksikon,Teknologi og industri,Landbruk,Husdyr,Husdyrbruk,Husdyrernæring
Automatfôring er systemer for å gi husdyr enten en planlagt dagsrasjon eller fri tilgang på fôr (se appetittfôring) uten manuell tildeling.
Et datasystem lagrer opplysninger om fôrrasjonens størrelse til det enkelte dyr, eller grupper av dyr, og står i forbindelse med en automat som gjør fôret tilgjengelig for dyra. I systemer med individuell fôrtildeling, går dyra til automaten og blir identifisert ved hjelp av en magnetbrikke rundt halsen eller i øret. Automaten gjør en bestemt fôrmengde tilgjengelig for dyret dersom det skal ha en planlagt dagsrasjon, eventuelt fri tilgang. Fôrmengden som tas opp, registreres i dyrets fôrregnskap.I fjærfeproduksjonen og svineproduksjonen (for eksempel smågris og slaktegris) er automatfôringen knyttet til grupper eller binger av dyr, ikke til det individuelle dyr. Les mer i Store norske leksikon appetittfôring normfôring husdyrernæring